Põllumajandussektorile mõeldud erakorralise toetuse kohandamistoetus on taotlejatele välja makstud
#000000
HomePressiteatedPRIAPõllumajandussektorile mõeldud erakorralise toetuse kohandamistoetus on taotlejatele välja makstud
#000001
Põllumajanduse Registrite ja Informatsiooni Amet
#000003
29. juunist 6. juulini sai esitada põllumajandussektorile mõeldud erakorralise toetusetaotlusi. Erakorralist toetust antakse kohandamistoetuse ja riigiabina ning tänase seisuga on PRIA 956 taotlejale kohandamistoetusena välja maksnud üle 7,6 miljoni euro.
#000004
Erakorralist toetust said taotleda füüsilisest isikust ettevõtjad või juriidilised isikud, kes tegelevad põllumajandustoodete esmatootmisega tegevusvaldkondades, mida Venemaa Föderatsiooni Ukrainasse sissetungi tõttu suurenenud sisendihinnad ja kehtestatud kaubanduspiirangud on negatiivselt enim mõjutanud. Kohandamistoetusega toetatakse piimatootmist, sealiha tootmist ning lamba- ja kitsekasvatust.
#000005
Erakorralise kohandamistoetuse 2022. aasta ühikumäärad on järgmised:
#000006
1) piimatootmine – 31,54 eurot piimatõugu lehma kohta;
#000007
2) sealiha tootmine – 92,08 eurot emise kohta;
#000008
3) sealiha tootmine – 11,97 eurot sea, välja arvatud emise kohta;
#000009
4) lamba- ja kitsekasvatuse – 16,43 eurot vähemalt kümne kuu vanuse ute ja emakitse kohta.
#000010
Järgnevas tabelis on välja toodud kohandamistoetuse saajate arv ja makstud summad maakondade lõikes:
#000011
Piimatootmise eest sai toetust 456 taotlejat, sealiha tootmise eest 53 taotlejat ning lamba- ja kitsekasvatuse eest 464 taotlejat. Kuna taotleja võis toetust taotleda mitmest valdkonnast, siis erineb erakorralise kohanemistoetuse saajate koguarv valdkondade summaarsest toetusesaajate arvust.
#000012
Põllumajandussektorile mõeldud erakorralise toetuse riigiabi makstakse taotlejatele välja hiljemalt 31. detsembril 2022. aastal. Riigiabi toetusega toetatakse veiseliha tootmist, kartulikasvatust, köögiviljakasvatust avamaal, maasikakasvatust, köögivilja-, köögivilja- ja maitsetaime-, maasika- ning lillekasvatust köetavas kasvuhoones, broilerikasvatust, munakanakasvatust ja vutikasvatust.
#000013
Toiduainetööstused saavad alates tänasest PRIAle esitada taotlusi energia varustuskindluse tagamise toetuse saamiseks
#000014
Maaeluministeerium ootab 2023. aasta toidupiirkonna kandidaate
#000016
Põllumajandusettevõtja tulemuslikkuse parandamise investeeringutoetuse muudatustega soositakse senisest enam keskkonnahoiule suunatud investeeringuid
#000017
Euroopa Liidus kütavad kirgi biomajandus ja põllumajandusturgude seis
#000018